দেশের বিভিন্ন উৎসবে-যেমন ঈদ,পয়লা বৈশাখসহ যে কোন উৎসবে এ দেশের প্রেক্ষাগৃহে যৌথ প্রযোজনা কিংবা আমদানি করা কোনো ছবি মুক্তি দেওয়া যাবে না। এ-সংক্রান্ত এক রিট আবেদনের পরিপ্রেক্ষিতে সুপ্রিম কোর্টের হাইকোর্ট বিভাগের বিচারপতি সালমা মাসুদ ও এ কে এম জহিরুল হক গত ১০ মে বৃহস্পতিবার বিকেলে এ আদেশ দেন। এছাড়া ”বাংলাদেশের উৎসবের দিনে কেনো যৌথ প্রযোজনা ও আমদানি করা ছবি দেশীয় প্রেক্ষাগৃহে মুক্তি অবৈধ হবে না?” আদালত এ সংক্রান্ত একটি রুল জারি করে তথ্যসচিব, চলচ্চিত্র সেন্সর বোর্ডের ভাইস চেয়ারম্যান, তথ্য মন্ত্রণালয়ের উপসচিবকে চার সপ্তাহের মধ্যে এই রুলের জবাব দিতে বলেছেন।